《赠康庄马太史游浮丘诗 其六》
明代·韩上桂

宿雨压枝头，薰风晚更柔。香从阆苑拂，彩借卿云浮。

逸语霏玄屑，清情湛碧流。烟霞一片石，千载待冥搜。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。